12/01/2021 | Administración LocalMunicipal
A Coruña
Deportes
Anuncio da resolución de concesión definitiva da convocatoria pública de bolsas deportivas para deportistas individuais do Concello da Coruña para apoiar a práctica e o rendemento deportivo exercizo 2020

A Xunta de Goberno Local o día 17 de xuño de 2020 acordou autorizar o gasto e aprobar as bases reguladoras da convocatoria pública de bolsas deportivas para deportistas individuais do concello da Coruña, ano 2020, para apoiar a práctica e o rendemento deportivo (BOP núm.100 do 03.07.2020) BDNS (identif.): 513173 O importe desta convocatoria é de 60.000 euros, gasto imputable á aplicación 52 341 48116 do Orzamento Municipal de 2020. En data 03/12/2020, a Xunta de Goberno Local acordou ampliar o crédito dispoñible da convocatoria en 62.500,00 euros, de tal modo que a contía total autorizada de gasto para a Convocatoria de bolsas para deportistas individuais do concello da Coruña, ano 2020 ascende a CENTO VINTIDOUS MIL CINCOCENTOS EUROS (122.500,00€). A convocatoria de subvencións publicouse no Boletín Oficial da Provincia (BOP) número 100, do 3 de xullo de 2020, BDNS (Identif.): 513173. O prazo de solicitudes de 20 días naturais contados a partir do día seguinte ao da publicación do extracto da convocatoria no BOP, foi do 4 ao 23 de xullo de 2020, ambos inclusive. Logo de recibir as solicitudes presentadas polas persoas deportistas interesadas en participar na convocatoria de subvencións, o Servizo Municipal de Deportes revisou todas as solicitudes e publicou no BOP núm.139, do 27 de agosto de 2020, e na páxina web do Concello da Coruña o trámite de emendas das solicitudes formuladas, de acordo co previsto na Base 10 apartado 3 da convocatoria. O prazo para emendar a documentación foi do 28 de agosto ao 10 de setembro de 2020, ambos inclusive. Transcorrido o prazo para emendar as solicitudes, reuniuse a Mesa de avaliación nomeada polo concelleiro de Deportes, Turismo e Festas e primeiro tenente da alcaldesa e valorou as solicitudes presentadas. Do resultado da avaliación levantouse acta. O día 2 de decembro de 2020 publicouse a proposta de resolución provisional e concedeuse un prazo de 5 días naturais para presentar alegacións, de acordo co previsto na Base 14 reguladora da convocatoria. O prazo para presentar alegacións rematou o día 7 de decembro de 2020. Transcorrido o prazo de alegacións, non se presentou ningunha reclamación, polo que se eleva a definitiva a relación de bolsas deportivas concedidas e denegadas, cuxa valoración final é a reflexada no cadro que consta no punto primeiro da parte resolutiva. O apartado 15.1 da citada convocatoria establece que o acordo de resolución da convocatoria incluirá unha relación ordenada de tódalas solicitudes que cumpran coas condicións administrativas e técnicas establecidas nas bases reguladoras para adquirir a condición de persoa beneficiaria. En cumprimento do anterior, a concelleira delegada de Deportes resolveu en data 11/12/2020 a convocatoria pública de bolsas deportivas para deportistas individuais do concello da Coruña, ano 2020, para apoiar a práctica e o rendemento deportivo. A proposta de resolución definitiva notificarase as persoas que foron propostas como beneficiarias, de acordo co previsto no artigo 26 da Lei Xeral de Subvencións e os artigos 40, 41, 42 e 43 da Lei 39/2015, de 1 de outubro, do Procedemento Administrativo Común das Administracións Públicas, para que no prazo de cinco días hábiles comuniquen a súa aceptación ou renuncia ao órgano instructor. Transcorrido este prazo sen haberse producido a aceptación expresa, a subvención entenderase tácitamente aceptada. Conforme co disposto no artigo 45.1 b) a notificación poderá ser substituida pola publicación no BOP ao tratarse dun procedemento de concorrencia competitiva, surtindo os mesmos efectos. Polo exposto, DISPOÑO 1. Ordenar a publicación no Boletín Oficial da Provincia da resolución de bolsas deportivas concedidas, denegadas, inadmitidas, así como os importes concedidos. Esta relación figura como anexo desta resolución.2. Facer indicación expresa a todas as entidades beneficiarias recollidas no anexo de que son requiridas para que, no prazo máximo de cinco (5) días hábiles, contados a partir do día seguinte ao da publicación desta resolución no BOP, comuniquen a súa aceptación ou renuncia ao órgano instructor. Transcurrido dito prazo sen producirse a renuncia expresa, a subvención entenderase tácitamente aceptada.3. En caso de dúbida, dificultades técnicas ou necesidade de máis información durante o proceso de aceptación das subvencións, poderán dirixirse á Concellería de Deportes a través da conta de correo electrónico uadeportes@coruna. es ou do teléfono 981 18 42 00. A Coruña, a 28 de decembro de 2020 A Xefa de Servizo de Deportes Yijing Sekou Stender Buitrago Primeiro.- Conceder as bolsas, en réxime de concorrencia competitiva, correspondentes á Convocatoria de bolsas para deportistas individuais do concello da Coruña, ano 2020, por importe de 121.000,00 euros ás persoas deportistas solicitantes e no termos que se indica, todo isto de conformidade cos criterios de avaliación especificados na Base 11 desta convocatoria, con cargo á aplicación 52 341 48116 do orzamento municipal en vigor. O importe correspondente a cada bolsa concedida vaise imputar ás operacións contables 220200011350 e 220200026942 polas que se autorizou o gasto para a convocatoria das subvencións, con cargo á aplicación 52 341 48116 do orzamento municipal en vigor Segundo.- Desestimar a seguinte solicitude por non atender ao requirimento de emenda publicado no BOP núm.139, do 27.08.2020, de conformidade coa Base 10.3 da convocatoria, da deportista e para a modalidade deportiva que abaixo se indican: Terceiro.- Declarar a inadmisión a trámite da seguinte solicitude por presentala fóra do prazo establecido na convocatoria: Cuarto.- Aceptar a renuncia da seguinte solicitude, tendo en conta a Base 7.2 pola que únicamente pode solicitarse e concederse unha única solicitude de bolsa por persoa: Quinto.- Anular o crédito autorizado sobrante na operación contable 220200026942 por un importe total de 1.500,00 €. O crédito liberado da operación liberarase na aplicación 52 341 48116 do orzamento municipal en vigor. Sexto.- Esta resolución terá o carácter de definitiva de acordo co establecido na Base 15 da convocatoria e será publicada na sede electrónica do Concello da Coruña, así como na páxina web da Concellaría de Deportes e no Boletín Oficial da Provincia (BOP) de acordo co previsto no art.26 da Lei Xeral de Subvencións e no art.45.1. b) da Lei 39/2015, para que no prazo de cinco (5) días hábiles comuniquen a súa aceptación o renuncia ao órgano instrutor. Transcurrido dito prazo sen producirse a renuncia expresa, a subvención entenderase tácitamente aceptada. A resolución do procedemento porá fin a vía administrativa e contra dita resolución caberá a interposición de recurso contencioso-administrativo no prazo de dous meses. Con todo, as persoas interesadas poderán, con carácter potestativo, presentar recurso de reposición ante o propio órgano que dictou a resolución no prazo de un mes. En cuxo caso o prazo para a presentación do recurso contencioso administrativo comezará a contar dende a notificación da resolución expresa do recurso.